Hans Hjulstad

Hans Hjulstad (født 18. februar 1883 på Inderøy, død 20. mai 1969) var gårdbruker på Øver-Hjulstad og ordfører i Inderøy 1927–1929 og 1938; for Bondepartiet.   Han var også varaordfører 1926–27. I sin andre periode som ordfører måtte han av helsemessige årsaker fratre etter et halvt år, 6.6.1938.«Ordførarskifte på Inderøy». Inntrøndelagen, 13.6.1938

Utenom politikken hadde han verv som styremedlem i Sundnæs potetmelfabrikk 1935–45 og styreformann der 1943–45.  Han satt i styret for Stiftelsen Rostad gård fra 1927.«To legater på ialt 200000 kr. til Rostad og Svanviken». Inntrøndelagen, 29.6.1927 Han var formann i Inderøy bondelag fra 1929.«Inderøy bondelag». Inntrøndelagen, 13.2.1929

Han overtok gården etter faren i 1902, og gav den videre til sønnen i 1952.  Han var lokalhistorisk og slektshistorisk interessert, og skrev Sundnæs brænderis historie i tillegg til en bok om egen slekt og gård.«80 år» Trønder-Avisa, 16.2.1963 

Hans Hjulstad var svigersønn av tidligere ordfører Ole Haugum, svoger til sin etterfølger som ordfører Anders Haugum, og farfar til Vigdis Hjulstad Belbo, som var ordfører i Snåsa 2003–15.  Gjennom søstera Olava var han svoger med Albert Joleik.Olava Olsdatter Hjulstad; Folketellingen 1900, Digitalarkivet

 Referanser 

Kategori:Ordførere i Inderøy
Kategori:Sp-ordførere i Nord-Trøndelag
Kategori:Norske bønder
Kategori:Personer fra Inderøy kommune
Kategori:Fødsler i 1883
Kategori:Dødsfall i 1969